Debatten om, hvorvidt danskerne skal arbejde mere levet for tiden i bedste velgående. Men nordjyske HK'ere arbejder allerede mere end de officielle 37 timer. Det viser en rundspørge foretaget blandt medlemmer af HK Nordjylland. I alt 3.000 medlemmer har HK Nordjylland har deltaget i rundspørgen, som viser, at flere end hver tredje nordjyske HK'er - helt nøjagtigt 36 procent - arbejder over en eller flere gange om ugen. Derudover har seks ud af ti svaret, at de arbejder over flere gange om måneden. - I en tid, hvor det diskuteres ihærdigt om danskerne skal arbejde mere, viser vores rundspørge, at nordjyske HK'ere er yderst fleksible og ofte arbejder mere end de officielle 37 timer om ugen, siger formand for HK Nordjylland Ivan Ziegler. Endvidere svarede næsten hver tredje i rundspørgen, at deres arbejdsgiver forventer, at de er til rådighed efter fyraften.

Referat:
En rundspørge blandt 3.000 medlemmer af HK Nordjylland viser, at mange arbejder mere end de officielle 37 timer.